Maiu 2005

1 di maiu, dumincadìa

 Tahiti: Duranti un campiunatu di surfing, un participanti si scappa pi millimitri na svintura tragica.

4 di maiu, mercuridia
 Iraq: Attintatu suicida â sedi dû Partitu democraticu dû Kurdistan a Arbil. Secunnu lu guvirnaturi lucali i morti sunnu 45. Autri parrunu di 60 morti e 150 feriti.

5 di maiu, jovidìa
 Regnu Unitu Lu partitu labburista di Tony Blair vinci l'elizzioni ginirali ppi la terza vota consecutiva.
 Fa lu 05/05/05.

10 di maiu, martidìa
 Belgiu:  Novi guerri linguistichi tra lu populu ulandisi (vlaams) e chidda parti francisi (waloon), causannu assai trubbuli pû cuvernu.

11 di maiu: mercuridia
 Lampedusa: Circa milli pirsuni, provinenti di l'Africa du Nord e partuti dâ Libbia supra barcuna di furtuna, sbarcunu a Lampedusa e ntê costi girgentani dâ Sicilia.

105px|right
12 di maiu, jovidìa
 Regnu Unitu: Lu miricanu, Malcolm Glazer,  s'accata lu club di cauciu ngrisi, Manchester United pi 790.3 milliuni di stillini. 
 Bagaria: Commercianti mprendituri, vittimi dê estorsioni dâ mafia dinuncinu li cumpari dû boss latitanti Birnardu Pruvinzanu.


15 di maiu, dumincadìa
 Uzbekistan:  Surdati uzbeki ammazzanu cchiù di 300 pirsuni duranti dimustrazzioni circa lu triulu di nsurgenti islamici. Lu prisidenti,  Islam Karimov (ammustratu), cci addifenni. 

16 di maiu, lunidìa
 Sicilia: Elizzioni comunali parziali. Si vota n particulari ppi lu sìnnicu di Catania, unni lu candidatu dû centru destra, Scapagninu, vinci ô primu turnu.

21 di maiu, sabbatudìa
 Kiev: Helena Paparizou vinci lu Cuncursu Eurovision di 2005, la prima vincitrici dâ Grecia. 

22 di maiu, duminicadìa
 Palermu: la squatra di palluni dô Palermu si qualifica ppâ prima vota â coppa UEFA.

23 di maiu, lunidìa
 Gerusalemmi: La muggheri dû Prisidenti di Merica, Laura Bush, affrunta dimustrazzioni pi ogni manu visitannu Israeli e la Palistina.

27 di maiu, venniridìa
 Bali:  L'australiana, Schapelle Corby, veni cunnannata a 20 anni di carziru p'aviri pruvatu a mpurtari 5 chila di maruana nta la Indunesia.

29 di maiu, duminicadìa
 Francia: Lu populu francisi dici di no â custituzzioni europea cu circa lu 55% dî voti cuntrari contra 45% a favuri.

Vidi puru
 Aprili 2005
 Giugnu 2005
 2005

Catigurìa:Maiu
Catigurìa:Nutizzî
Catigurìa:2005
Catigurìa:Abbinimenti